CELEX: 32015D0664
Language: fi
Date: 2015-04-21 00:00:00
Title: Poliittisten ja turvallisuusasioiden komitean päätös (YUTP) 2015/664, annettu 21 päivänä huhtikuuta 2015, osallistujien komitean perustamisesta Keski-Afrikan tasavallassa toteutettavaa Euroopan unionin yhteisen turvallisuus- ja puolustuspolitiikan alan (YTPP) sotilaallista neuvontaoperaatiota (EUMAM RCA) varten (EUMAM RCA/1/2015)

29.4.2015   
            
            
               FI
            
            
               Euroopan unionin virallinen lehti
            
            
               L 110/11
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/664,
   annettu 21 päivänä huhtikuuta 2015,
   osallistujien komitean perustamisesta Keski-Afrikan tasavallassa toteutettavaa Euroopan unionin yhteisen turvallisuus- ja puolustuspolitiikan alan (YTPP) sotilaallista neuvontaoperaatiota (EUMAM RCA) varten (EUMAM RCA/1/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon Keski-Afrikan tasavallassa toteutettavasta Euroopan unionin yhteisen turvallisuus- ja puolustuspolitiikan alan (YTPP) sotilaallisesta neuvontaoperaatiosta (EUMAM RCA) 19 päivänä tammikuuta 2015 annetun neuvoston päätöksen (YUTP) 2015/78 (1) ja erityisesti sen 8 artiklan 2 kohdan,
   sekä katsoo seuraavaa:
   
               (1)
            
            
               Neuvosto on päätöksen (YUTP) 2015/78 8 artiklan 5 kohdan nojalla valtuuttanut poliittisten ja turvallisuusasioiden komitean (PTK) tekemään asiaankuuluvat päätökset osallistujien komitean perustamisesta Keski-Afrikan tasavallassa toteutettavaa Euroopan unionin yhteisen turvallisuus- ja puolustuspolitiikan alan (YTPP) sotilaallista neuvontaoperaatiota (EUMAM RCA) varten.
            
         
               (2)
            
            
               Eurooppa-neuvoston Nizzassa 7, 8 ja 9 päivänä joulukuuta 2000 sekä Brysselissä 24 ja 25 päivänä lokakuuta 2002 antamissa päätelmissä vahvistettiin järjestelyt, jotka koskevat kolmansien valtioiden osallistumista kriisinhallintaoperaatioihin ja osallistujien komitean perustamista.
            
         
               (3)
            
            
               Osallistujien komitean olisi oltava foorumi, jossa käsitellään osallistuvien kolmansien valtioiden kanssa kaikkia EUMAM RCA:n toteuttamiseen liittyviä ongelmia. PTK:n, joka vastaa EUMAM RCA:n poliittisesta valvonnasta ja strategisesta johdosta, olisi otettava huomioon osallistujien komitean esittämät näkemykset.
            
         
               (4)
            
            
               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,
            
         ON HYVÄKSYNYT TÄMÄN PÄÄTÖKSEN:
   1 artikla
   Perustaminen ja tehtävät
   Perustetaan osallistujien komitea Keski-Afrikan tasavallassa toteutettavaa Euroopan unionin yhteisen turvallisuus- ja puolustuspolitiikan alan (YTPP) sotilaallista neuvontaoperaatiota (EUMAM RCA) varten. Sen tehtävät vahvistetaan Eurooppa-neuvoston Nizzassa 7, 8 ja 9 päivänä joulukuuta 2000 sekä Brysselissä 24 ja 25 päivänä lokakuuta 2002 antamissa päätelmissä.
   2 artikla
   Kokoonpano
   1.   Osallistujien komitea koostuu seuraavista jäsenistä:
   
               —
            
            
               kaikkien jäsenvaltioiden edustajat;
            
         
               —
            
            
               niiden EUMAM RCA:han osallistuvien kolmansien valtioiden edustajat, joiden osallistuminen on merkittävää.
            
         2.   Myös komission edustaja voi osallistua osallistujien komitean kokouksiin.
   3 artikla
   EU:n operaation komentajan antamat tiedot
   Osallistujien komitea saa tietoja EUMAM RCA:n EU:n operaation komentajalta.
   4 artikla
   Puheenjohtaja
   Osallistujien komitean puheenjohtajana toimii unionin ulkoasioiden ja turvallisuuspolitiikan korkea edustaja tai hänen edustajansa tiiviissä yhteistyössä Euroopan unionin sotilaskomitean puheenjohtajan tai tämän edustajan kanssa.
   5 artikla
   Kokoukset
   1.   Puheenjohtaja kutsuu osallistujien komitean kokoukset koolle säännöllisin väliajoin. Olosuhteiden niin vaatiessa kokouksia voidaan kutsua koolle kiireellisesti puheenjohtajan aloitteesta tai jäsenen pyynnöstä.
   2.   Puheenjohtaja jakaa etukäteen esityslistaehdotuksen ja kokousasiakirjat. Puheenjohtaja toimittaa yhteenvedon osallistujien komitean työn tuloksista PTK:lle.
   6 artikla
   Luottamuksellisuus
   1.   Neuvoston päätöksen 2013/488/EU (2) mukaisesti osallistujien komitean kokouksiin ja käsittelyihin sovelletaan mainitussa päätöksessä vahvistettuja turvallisuussääntöjä. Erityisesti edellytetään, että osallistujien komitean edustajilla on riittävä turvallisuusselvitys.
   2.   Osallistujien komitean neuvottelut kuuluvat salassapitovelvollisuuden piiriin, jollei osallistujien komitea yksimielisesti päätä toisin.
   7 artikla
   Voimaantulo
   Tämä päätös tulee voimaan päivänä, jona se hyväksytään.
   
      Tehty Brysselissä 21 päivänä huhtikuuta 2015.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         W. STEVENS
      
   
   
      (1)  EUVL L 13, 20.1.2015, s. 8.
   
      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).